CELEX: 22009D0112
Language: ro
Date: 2009-10-22 00:00:00
Title: Decizia nr. 112/2009 a Comitetului mixt al SEE din 22 octombrie 2009 de modificare a anexei XXI (Statistică) la Acordul privind SEE

17.12.2009   
            
            
               RO
            
            
               Jurnalul Oficial al Uniunii Europene
            
            
               L 334/13
            
         
      DECIZIA NR. 112/2009 A COMITETULUI MIXT AL SEE
   din 22 octombrie 2009
   de modificare a anexei XXI (Statistică) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa XXI la acord a fost modificată prin Decizia nr. 103/2009 a Comitetului mixt al SEE din 25 septembrie 2009 (1).
            
         
               (2)
            
            
               Regulamentul (CE) nr. 1166/2008 al Parlamentului European și al Consiliului din 19 noiembrie 2008 privind anchetele structurale în agricultură și ancheta privind metodele de producție agricolă și de abrogare a Regulamentului (CEE) nr. 571/88 al Consiliului (2) trebuie încorporat în acord.
            
         
               (3)
            
            
               Regulamentul (CE) nr. 1166/2008 abrogă Regulamentul (CEE) nr. 571/88 al Consiliului (3), care este încorporat în acord și care, prin urmare, trebuie abrogat în conformitate cu acordul,
            
         DECIDE:
   Articolul 1
   În anexa XXI la acord, textul de la punctul 23 [Regulamentul (CEE) nr. 571/88 al Consiliului] se înlocuiește cu următorul text:
   „32008 R 1166: Regulamentul (CE) nr. 1166/2008 al Parlamentului European și al Consiliului din 19 noiembrie 2008 privind anchetele structurale în agricultură și ancheta privind metodele de producție agricolă și de abrogare a Regulamentului (CEE) nr. 571/88 al Consiliului (JO L 321, 1.12.2008, p. 14).
   În sensul prezentului acord, dispozițiile regulamentului se citesc cu următoarele adaptări:
   
               (a)
            
            
               Statele AELS nu sunt obligate să procedeze la defalcarea regională a datelor prevăzută de prezentul regulament. Cu toate acestea, statele AELS asigură dimensiuni corespunzătoare ale eșantioanelor, astfel încât defalcarea datelor, altele decât cele regionale să se obțină pe o bază reprezentativă.
            
         
               (b)
            
            
               Statele AELS nu sunt obligate să procedeze la colectarea datelor referitoare la punerea în aplicare a măsurilor din domeniul dezvoltării rurale, astfel cum sunt stabilite de Regulamentul (CE) nr. 1698/2005.
            
         
               (c)
            
            
               Prezentul regulament nu se aplică Principatului Liechtenstein.”
            
         Articolul 2
   Textele Regulamentului (CE) nr. 1166/2008 în limbile islandeză și norvegiană, care se publică în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 23 octombrie 2009, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (4).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 22 octombrie 2009.
      
         
            Pentru Comitetul mixt al SEE
         
         
            Președintele
         
         Oda Helen SLETNES
         
      
   
   
      (1)  JO L 304, 19.11.2009, p. 21.
   
      (2)  JO L 321, 1.12.2008, p. 14.
   
      (3)  JO L 56, 2.3.1988, p. 1.
   
      (4)  Nu au fost semnalate obligații constituționale.